*Հավելված 2*

*Հրազդան համայնքի ավագանու*

*2021 թվականի փետրվարի 25 -ի*

*N 21 որոշման*

*Հավելված թիվ 2  
 Հրազդան քաղաքային համայնքի ավագանու 2014 թվականի մարտի 21-ի  
N 29 որոշման*

|  |  |
| --- | --- |
| *Բաղկացած է 6 էջից*  *«Հաստատված է» ՀՀ Կոտայքի մարզի Հրազդան համայնքի ավագանու 2021 թվականի փետրվարի 25-ի  N 21 որոշմամբ*  *Համայնքի ղեկավար`*  *\_\_\_\_\_\_\_\_\_\_\_\_\_\_\_\_Ս.Միքայելյան* | *Տպագրված է ընդամենը 2 օրինակ*  *Օրինակ \_\_*  *ԳՐԱՆՑՎԱԾ Է*  *Հայաստանի Հանրապետության  արդարադատության նախարարության իրավաբանական անձանց ռեգիստրի  գործակալության կողմից*  *«04» ապրիլ 2014 թ.*  *Գրանցման համարը` 85.215.807899*  *ՀՎՀՀ ` 03020416*  *«04» ապրիլ 2014թ. գրանցված կանոնադրության թիվ \_\_\_\_ փոփոխությունը գրանցվել է «\_\_\_» \_\_\_\_\_\_\_\_\_\_ 2021թ. Հայաստանի Հանրապետության արդարադատության նախարարության իրավաբանական անձանց պետական ռեգիստրի գործակալության կողմից*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |

***ԿԱՆՈՆԱԴՐՈՒԹՅՈՒՆ***

***ՀՀ ԿՈՏԱՅՔԻ ՄԱՐԶԻ ՀՐԱԶԴԱՆԻ ՔԱՂԱՔԱՊԵՏԱՐԱՆԻ «ՀՐԱԶԴԱՆՔԱՂԼՈՒՅՍ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ***

***(ՆՈՐ ԽՄԲԱԳՐՈՒԹՅԱՄԲ)***

***ՀՐԱԶԴԱՆ 2021***

*1.ԸՆԴՀԱՆՈՒՐ ԴՐՈՒՅԹՆԵՐ*

*1. ՀՀ Կոտայքի մարզի Հրազդանի քաղաքապետարանի «Հրազդանքաղլույս» համայնքային ոչ առևտրային կազմակերպությունը /այսուհետ` Կազմակերպություն/ շահույթ ստանալու նպատակ չհետապնդող իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել և իր գործունեությունն իրականացնում է Հայաստանի Հանրապետության գործող օրենսդրությամբ սահմանված կարգով և սույն կանոնադրությամբ:   
2.Կազմակերպությունը ստեղծվել է Հրազդանի համայնքապետարանի 2014 թվականի մարտի 21-ի Հրազդան համայնքի ավագանու N 29 որոշմամբ:   
3.Կազմակերպության անվանումն է ՀՀ Կոտայքի մարզի Հրազդանի քաղաքապետարանի «Հրազդանքաղլույս» համայնքային ոչ առևտրային կազմակերպություն:   
4. Կազմակերպության կարող է ունենալ Հայաստանի Հանրապետության զինանշանի պատկերով և հիմնարկի հայերեն անվանմամբ կլոր կնիք, ձևաթղթեր, ընթացիկ հաշվարկային հաշիվ: Իր նպատակների իրականացման, աշխատանքային գործունեության մեջ կիրառվող ձևերի և մեթոդների համապատասխան բովանդակության և ֆինանսատնտեսական գործունեության համար Կազմակերպությունը պատասխանատու է հիմնադրի առջև:   
5. Հայաստանի Հանրապետության օրենսդրությամբ սահմանված կարգով համագործակցում է այլ հիմնարկների և կազմակերպությունների հետ` համաձայնեցնելով Հրազդանի համայնքապետարանի հետ:   
6.Կազմակերպության իրավաբանական հասցեն է` ք. Հրազդան, Կենտրոն թաղամաս, Սահմանադրության հրապարակ 1:*

*2. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ*

*1.Կազմակերպության գործունեության առարկա են հանդիսանում - Հրազդան համայնքի արտաքին լուսավորության սպասարկումը և վերանորոգումը*

*-Էներգոռեսուրսների օգտագործման էֆեկտիվության բարձրացումը և սպառման ստրուկտուրաների օպտիմալացումը.*

*-Էներգոծառայությունների կարգավորման հնարավորությունների որակական բարելավումը.*

*-Էներգոհամակարգի արդիականացման և տեխնոլոգիաների վերազինման գործընթացներում ներդրումների ներգրավումը*

*-համայնքային նշանակության շենքերի, շինությունների ջեռուցման համակարգերի էներգոարդյունավետության կարգավորումը.*

*-Հրազդան համայնքի փողոցների,այգիների,պուրակների և բազմաբնակարան շենքերի բակերի արտաքին լուսավորության համակարգերի շահագործումը, սպասարկումը և վերանորոգումը. - -Համայնքային նշանակություն հանդիսացող շենքերի, շինությունների արտաքին և ներքին լուսավորության կազմակերպում. -Հրազդան համայնքի կարգավորող խաչմերուկների ճանապարհատրանսպորտային լուսացույցերի սպասարկումը և շահագործումը:*

*3. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ*

*3.1. Կազմակերպության կառավարումն իրականացնում է Հիմնադիրը, դրա լիազորած համայնքային մարմինը և Կազմակերպության գործադիր մարմինը՝ տնօրենը: Կազմակերպության լիազորված համայնքային մարմնի ղեկավարը, Կազմակերպության գործադիր մարմինը, նրա տեղակալները Կազմակերպության անունից հանդես գալիս պետք է գործեն բարեխղճորեն և ողջամիտ՝ ի շահ իրենց կողմից ներկայացվող Կազմակերպության:*

*3.2. Կազմակերպության Հիմնադիրն ունի Կազմակերպության գործունեությանը և կառավարմանը վերաբերվող ցանկացած հարցի վերջնական լուծման իրավունք, բացառությամբ օրենքով նախատեսված դեպքերի:*

*Կազմակերպության հիմնադրի բացառիկ լիազորություններն են՝*

*3.2.1. Կազմակերպության հիմնադրումը,*

*3.2.2. Կազմակերպության գործունեության առարկայի և նպատակների սահմանումը,*

*3.2.3. Կազմակերպության կանոնադրության հաստատումը և դրանում փոփոխությունների կատարումը,*

*3.2.4.Կազմակերպության վերակազմակերպումը և լուծարումը,*

*3.2.5. Կազմակերպությանը սեփականության իրավունքով հանձնվող և ամրացվող համայնքին պատկանող գույքի կազմի հաստատումը,*

*3.2.6. Կազմակերպության կառավարման համակարգի սահմանումը,*

*3.2.7. Կազմակերպության լուծարման հանձնաժողովի նշանակումը և լուծարման հաշվեկշռի հաստատումը,*

*3.3. Լիազորված համայնքային մարմինը (Հրազդան համայնքի ղեկավար) իրականացնում է Կազմակերպության ընդհանուր կառավարումը, ապահովում է նրա բնականոն գործունեությունը և պատասխանատվություն է կրում չկատարման, ոչ պատշաճ կատարման համար:*

*3.4. Հրազդան համայնքի ղեկավարը`*

*3.4.1. սույն կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը,*

*3.4.2. վերահսկողություն է իրականացնում կազմակերպության գործունեության նկատմամբ,*

*3.4.3. կասեցնում կամ ուժը կորցրած է ճանաչում կազմակերպության գործադիր մարմնի կամ կոլեգիալ կառավարման մարմնի՝ ՀՀ օրենսդրության պահանջներին հակասող հրամանները, կարգադրություններն ու ցուցումները,*

*3.4.4. լսում է կազմակերպության գործունեության մասին հաշվետվություններ, քննում դրա գործունեության վերստուգման արդյունքները,*

*3.4.5. վերահսկողություն է իրականացնում կազմակերպության ամրացված համայնքային սեփականության գույքի օգտագործման և պահպանության նկատմամբ,*

*3.4.6. վերահսկողություն է իրականացնում կազմակերպության սեփականության պահպանության նկատմամբ, իսկ օրենքով, հիմնադրի որոշմամբ կամ կազմակերպության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար,*

*3.4.6. հաստատում է կազմակերպության տարեկան հաշվետվությունը և տարեկան հաշվեկշիռը,*

*3.4.7. իրականացնում է օրենքով, հիմնադրի որոշումներով և Կազմակերպության կանոնադրությամբ նախատեսված այլ գործառույթներ,*

*3.4.8. հաստատում է Կազմակերպության տարեկան ծախսերի նախահաշիվը,*

*3.4.9. իրականացնում է օրենքով, Հիմնադրի որոշումներով նախատեսված այլ գործառույթներ:*

*3.5. Կազմակերպության գործադիր մարմինը`*

*3.5.1. կազմակերպության ընթացիկ գործունեության ղեկավարումն իրականացնում է տնօրենը, որին պաշտոնում նշանակում և պաշտոնից ազատում է լիազորված համայնքային մարմինը՝ Հրազդան համայնքի ղեկավարը: Կազմակերպության տնօրենն օրենքով, Հիմնադրի ու լիազորված համայնքային մարմնի որոշումներով և սույն կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում պատասխանատվություն՝ օրենքների, իրավական այլ ակտերի հիմնադրի կամ լիազորված համայնքային մարմնի որոշումների սույն կանոնադրության և կնքված պայմանգրերի պահանջները չկատարելու կամ ոչ պատշաճ կատարելու համար:*

*3.5.2. տնօրենի հետ կնքվում է աշխատանքային պայմանագիր, որը Հիմնադրի անունից ստորագորում է լիազորված համայնքային մարմնի ղեկավարը՝ Հրազդան համայնքի ղեկավարը:*

*3.5.3. Կազմակերպության գործադիր մարմնում նշանակված անձը պետք է բավարարի օրենքով նախատեսված պահանջներին:*

*3.5.4. Կազմակերպության տնօրենը պետք է ունենա մասնագիտական բարձրագույն կրթություն, չի կարող զբաղեցնել այլ պաշտոն կամ կատարել այլ վճարովի աշխատանք՝ բացի գիտական, մանկավարժական և ստեղծագործական աշխատանքից:*

*3.5.5. Տնօրենի պաշտոնում նշանակված անձը գույքային պատասխանատվություն է կրում իր մեղքով Կազմակերպությանը պատճառած վնասի համար:*

*3.5.6. Կազմակերպության գործադիր մարմնի պաշտոնում նշանակված անձը պարտավոր է չկատարել Հիմնադրի, լիազորված համայնքային մարնի օրենդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության:*

*3.6. Տնօրենը՝*

*3.6.1. ՀՀ օրենսդրությամբ, Հիմնադրի և լիազորված մարմնի որոշումներով ու սույն կանոնադրությամբ սահմանված կարգով տնօրինում է Կազմակերպության գույքը, այդ թվում` ֆինանսական միջոցները,*

*3.6.2. աշխատանքի է նշանակում և աշխատանքից ազատում Կազմակերպության աշխատողներին, նրանց նկատմամբ կիրառում խրախուսման և կարգապահական տույժի միջոցներ,*

*3.6.3. բանկերում բացում է հաշվարկային հաշիվներ,*

*3.6.4. սահմանում է Կազմակերպության կառուցվածքն ու կառուցվածքային ստորաբաժանումերի իրավասությունները,*

*3.6.5. օրենքով և սույն կանոնադրությամբ սահմանված իր լիազորությունների սահմանում, արձակում է հրամաններ, հրահանգեր, տալիս պարտադիր կատարման համար ցուցումներ, վերահսկում դրանց կատարումը,*

*3.6.6.իրականացնում է կադրերի ճիշտ ընտրություն և անհրաժեշտ պայմանների ստեղծում նրանց մասնագիտական որակի բարձրացման համար,*

*3.6.7. վերահսկողություն է իրականացնում Կազմակերպության աշխատողների կողմից իրենց աշխատանքային պարտականությունների կատարման նկատմամբ,*

*3.6.8. ապահովում ներքին աշխատանքային կարգապահության, աշխատանքի պաշտպանության անվտանգության տեխնիկայի կանոնների պահպանումը,*

*3.6.9. կազմում է Կազմակերպության հաստիքային ցուցակն ու ծախսերի նախահաշիվը և դրանք ներկայացնում հիմնադիրի հաստատմանը,*

*3.6.10. իրականացնում է Հայաստանի Հանրապետության օրենսդրությանը չհակասող և Կազմակերպության կառավարման մյուս մարմիններին չվերապահված այլ լիազորություններ:*

*3.7. Տնօրենի բացակայության դեպքում համայնքի ղեկավարի որոշման /հրամանի/ համաձայն, տնօրենի լիազօրություններն իրականացնում է Կազմակերպությունում աշխատող այլ անձ:*

*4. ԿԱԶՄԱԿԵՐՊՈՒԹՅԱՆ ԳՈՒՅՔԸ*

*4.1. Կազմակերպության սեփականությունը ձևավորվում է Կազմակերպության հիմնադրման ժամանակ և հետագայում հիմնադրի կողմից սեփականության կամ օգտագործման իրավունքով նրան հանձնող, ինչպես նաև Կազմակերպության գործունեության ընթացքում օրենքով չարգելված եղանակներով ձեռք բերված գույքից:*

*4.2. Կազմակերպությունն իրավունք ունի օրենքին, հիմնադրի որոշումներին և /կամ/ իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:*

*4.3. Կազմակերպության սեփականության պահպանության հոգսը կրում է Կազմակերպությունը:*

*4.4. Կազմակերպության սեփականության վրա կարող է տարածվել բռնագանձում դատական կարգով՝ օրենքով նախատեսված դեպքերում:*

*4.5. Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք:*

*4.6. Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Կազմակերպությունն իրավունք ունի իրեն ամրացված գույքը հանձնելու վարձակալության, եթե դա արգելված չէ հիմնադրի որոշմամբ կամ հաստատության կանոնադրությամբ:*

*4.7. Հիմնադրի կողմից գույքը Կազմակերպությանն ամրացնելը հիմք չէ այդ գույքի նկատմամբ Հիմնադրի կամ երրորդ անձանց իրավունքները դադարեցնելու կամ փոխելու համար:*

*4.8. Հիմնադրի կողմից Կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:*

*4.9. Կազմակերպության ֆինանսական միջոցների հիմնական աղբյուրն է հանդիսանում Հրազդան համայնքի բյուջեից հատկացումները, իրավաբանական և ֆիզիկական անձանց կամավոր ներդրուներից և հանգանակություններից տեղական և արտասահմանյան միջազգային կազմակերպությունների կրթամշակութային և ուսումնական գործունեության տրամադրած դրամաշնորհներից:*

*4.10. Կազմակերպության ֆինանսական գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված համայնքային մարմինը:*

*4.11. Կազմակերպության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի /վերստուգման/ լիազոր մարմնի կողմից ընտրված աուդիտորի կամ ՀՀ կառավարության ֆինանսական գործառույթ իրականացնող մարմնի կողմից:*

*5. ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ*

*5.1 Կազմակերպությունը վերակազմակերպվում և լուծարվում է Հայաստանի Հանրապետության օրենսդրությամբ սահմանված կարգով:*

*5.2 Կազմակերպության լուծարման դեպքում Կազմակերպության պարտատերերի պահանջների բավարարումից հետո մնացած գույքն ուղղվում է Հրազդան համայնքի բյուջե:*

*5.3 Կազմակերպության լուծարմամբ նրա գործունեությունը դադարում է առանց իրավունքները և պարտականություններն իրավահաջորդության կարգով այլ անձանց անցնելու:*